dh-unibe/image-text_koenigsfelden-charters-post-1500 huggingface dataset:
Wir, der schulthesse und rätt zu Waldszhuͦt, tuͦnt kunt mit dem brieve, alz von soͤlicher spenne weͣgen zwùschend den erwirdigen und geistlichen frowen, der aͤpptissin und des conventz des gotzhus gemeinlich zu Kùngsfelden, an einem, und der ersam
her Hanns Schùrmeiger, der zit lùtpriester zu der obern kilchen zu Waldszhuͦt, des andern teil heͣrlangend von her Hanns
Kruͦgs seligen, wilant lùtpristˀ zu derselben kilchen, jarzit wegen, derselben ir spen̄ und zuͦsprùch umb daz wir rechtsprechens und anders, so sich hier in̄ machen wurde, vertragen weren uns bed parthyen, wie wir sy hier in̄ entscheiden getrùwet und daz wär und steͣt zuhalten und daby zu beliben zu beder sidt gelopt und versprochen hant. also haben wir vil erberˀer
lùten kuntschafft, denen umb die ding wùssent und kunt ist, gehoͤrt und nach verhoͤrung der selben kuntschafft klag,
antwort, rede und widerrede so haben wir gesprochen und sy in hie nachgeschribner wise entscheiden, also daz der ober lùtpriester so yetz ist und ein jeglicher so kùnfftig uff der selbn̄ kilchen lùtpriester wirt her Hannsen Kruͦgsz seligen jarzit zuͦ
der erstgen̄t₎ obern kilchen mit vier priestern ewenklich mit vigilyen und selmessen abentz und morgens begän sollen, alz
dan̄ soͤlichs gewonlich und von alter herkomen ist, und sol ein lùtpriester mit sinem helffer von der behusung wegē
den halb mut kernē an im selber behaben nù und zu ewigen zitten und den andnˀ halb mut kernen soͤllen die egenanten unser gnedigen frowen von Kùngsfelden alle jar den andnˀ zweyen priestern, die dan̄ da mit in selber zu essen
geben und zuͦ dem jarzit verbunden sin soͤllen hinus usser irem casten geben ane aller menglichs intrag und widersprechen. und des alles zu warem urkùnde, so haben wir unser gemein stat insigel mit rechter wùssen offenlich getän
hencken an disen brieffe, doch uns und unsznˀ nachkomen und gemeiner stat Waldszhuͦt in alle weͣg unschedlich. ✳
und ist diser brieff geben uf fritag nach sant Joͤrgen tag, nach der gepurt Cristi gezalt tusent vierhundert fùnfftzig und dar nach indem vierden jare ꝫcꝭ.
Königsf. 673
454
ein frùndtliche bricht ✳ vor dem
ràt zuͦ Waltzhuͦt beschen ✳ zwuschn̄
den fròwn̄ zuͦ Kùngsfeld₎ ✳ und einem
obern pfarrer zuͦ Waltzhuͦt ✳ vō
der jarzit₎ weg₎
von hˀ Hansz₎ Schùrmeyers
und hˀ Hansz Kruͣgs weg₎
K
S ✳ 39 ✳
Nͦ✳ 29 ✳
Staatsarchiv
AARGAU
ij
xj